- Adrian Ilie, avertisment pentru FCSB
- Ce a declarat despre victoria roş-albaştrilor cu Sepsi
Adrian Ilie a transmis un avertisment pentru FCSB, înaintea meciului cu Farul. Fostul internaţional a subliniat că roş-albaştrii suferă pe faza de atac. "Cobra" a declarat că liderul din Liga 1 va avea probleme în duelul din etapa următoarea, contra formaţiei lui Gică Hagi.
FCSB s-a distanţat la şapte puncte în fruntea clasamentului, după victoria cu Sepsi, scor 2-1. Florinel Coman şi Alexandru Băluţă au marcat pentru roş-albaştri.
Adrian Ilie, avertisment pentru FCSB, înaintea meciului cu Farul
Adrian Ilie a declarat că Florinel Coman, Darius Olaru şi Alexandru Băluţă sunt decisivi la FCSB. Acesta a transmis că jocul roş-albaştrilor suferă, însă liderul Ligii 1 reuşeşte să obţină victorii datorită sclipirilor anumitor jucători.
De asemenea, "Cobra" a transmis că FCSB va avea de suferit atunci când va evolua în competiţiile europene, din cauza jocului modest pe fază ofensivă.
"După meciul cu Rapid, sau chiar îninatea lui, eu am dat un semnal de alarmă că ei nu prea joacă. Ca sistem de joc, ca și creație… Ei câștigă meciurile pe calitatea individuală a lui Olaru, a lui Coman, care au jucat bine și ieri, a lui Băluță, care are o execuție formidabilă… Dar ca joc, suferă.
Adună puncte, ceea ce este important pentru ca FCSB să câștige titlul, dar și dacă-l câștigă, cu jocul ăsta o să dea de niște echipe prin Europa League sau Conference împotriva cărora nu cred că o să ajungem la poartă. Eu așa cred. Cu acest lot…
Nu știu, mă gândeam aseară, să joace cu o echipă din Turcia, locul 3, Trabzonspor… Sau Beșiktaș, contra FCSB… Ne dau 3 și 3, ca și cum nu ne prezentăm la meci.
Dar important pentru ei este că își câștigă meciurile, au încredere jucătorii, mă bucur pentru Coman și Olaru, Lixandru care a făcut un meci bun… Per total, prima repriză au jucat ceva.
O să vedem următoarele meciuri, pentru că împotriva unei echipe mai bune, mai organizate, cum e Farul, o să aibă probleme", a declarat Adrian Ilie, conform fanatik.ro.
Gigi Becali a râs de adversare şi a spus de cine se teme cel mai mult în lupta la campionat
Gigi Becali a râs de adversare şi a spus de cine se teme cel mai mult în lupta la campionat. Patronul FCSB-ului a spus cum ar putea arăta clasamentul în play-off.
"(n.r: Care este principala adversară la titlu?) Principala adversară la titlu acum, eu cred, nu vreau să jignesc pe nimeni, nici să subestimez. Gândirea mea… Cea mai valoroasă echipă cred că e CFR. După aia, Craiova, Rapid, în ordinea asta.
De CFR nu mă mai tem. M-am bucurat că a câştigat Craiova pentru că CFR e echipă mai solidă, aşa cred eu. Nu voiam egal, voiam să bată Craiova", a declarat Gigi Becali la digisport.ro.